Mausang

Ing Mausang o Sigasig (asthma king Ingles) metung yang sakit nung nu maralas ating pangmaluatan a pamanalbag da reng baga, nung nukarin deng daralanan ning angin (bronchi) magi lang makitid, king paralang misusubli king sadia (reversible). Atin la kaniting sakit deng 7% ning populasion ning Estados Unidos, 6.5% da reng tau king Bretaña, ampong 300 milion tau king mabilug a yatu. Neng ating ataquing mausang attacks, deng makinis a kalamnan (smooth muscle cells) da reng bronchi kikitid la, lalbag ampong mikaka iritacion reng daralanan ning angin (airways), at maging masakit ing pamangisnawa.

Ing mausang sangkan de reng 4,000 pangamate banua-banua king Estados Unidos.  Maliari lang gamitan deng panulu para kareng grabing ataqui, alimbawa ing sisingutan at malaguang inhaled tatalab a beta-2 agonists. Maliari lang lisian deng ataqui kapamilatan ning pamaglisia kareng sangkan antimo deng allergens ampo ing malaguang pamagbayu ning temperatura, ampo reng panulu antimo deng sisingutan a corticosteroid at kaibat deng maluat tatalab a beta-2 agonists nung kailangan. Deng leukotriene antagonist mas maina ing talab da kesa kareng corticosteroid, oneng ala lang e masanting a epectu (side effects). Neng kai, tatalab la reng monoclonal antibodies, antimo ing mepolizumab ampo ing omalizumab. Masanting ing kararasan nung paulu ya ing pacienti.

E anti king chronic obstructive pulmonary disease ampong chronic bronchitis, maliaring baligtaran ing kalbag a daralan ning mausang. E na kalupa ning emphysema, deng bronchi ing apectuan ning mausang, aliwa reng alveoli. 

Ing National Heart, Lung and Blood Institute kikilalanan ne ing mausang antimong karaniwan a pangmaluatan (chronic) a sakit da reng daralanan ning angin a maki sintomas a pabayu-bayu ampong balik balik a pangabara ning daralanan ning angin, mitmung pangasensitibo da reng bronchi (bronchial hyperresponsiveness o bronchospasm), ampong makalalam a pamanalbag (underlying inflammation). 
.

Mibili ing pansing ning malda kareng bangsang masulung kareng mamuling mausang (predisposition) uling king karakal da reng ating sakit a iti anggang metung a kapat da reng  prevalence, ának kareng lakanbalen o ciudad.

Lon la murin 
 :en:Asthma and Allergy Foundation of America
 :en:Atopy
 :en:Global Initiative for Asthma (GINA)
 :en:Hopkins syndrome
 :en:Immune system
 :en:Reactive airway disease (RAD): asthma-like syndrome developing after a single exposure
 :en:World Asthma Day
 :en:Vocal cord dysfunction
 :en:Peak flow meter
 :en:American Academy of Allergy, Asthma, and Immunology

Dalerayan

Suglung palual 

 World Health Organization site on asthma
 National Heart, Lung, and Blood Institute — Asthma – U.S. NHLBI Information for Patients and the Public page.
 MedLinePlus: Asthma – a U.S. National Library of Medicine page
 Asthma Management Handbook 2006  National Asthma Council Australia
 Role of Asthma Inhalers for Kids, Questioned  Role of Asthma Inhalers for Kids, Questioned by British Study
 Neurogenic mechanisms of asthma  
 the Global Initiative for Asthma (GINA)
 NHS Guidance for the management of Asthma

Diseases and disorders